open-index/open-wikipedia-markdown huggingface dataset:
Llívia

thumb|Románsky kostol v Llívii

**Llívia** je španielska exkláva v južnom Francúzsku. Leží v Pyrenejách v regióne Cerdaña,  východne od hraníc Andorry a len  severne od španielskych hraníc. Je administratívnou súčasťou Katalánska a provincie Girona. Vo Francúzsku je územie obklopené teritóriom regiónu Occitánia a departementu Pyrénées-Orientales. Na úzkom území medzi exklávou a španielskou hranicou ležia francúzske obce Uz a Bourg-Madame, najbližším španielskym mestom je Puigcerda. 

*Základné údaje:*
* Rozloha: 
* Počet obyvateľov: 1 252 (r. 2005)
* Hustota zaľudnenia: 97,5 obyvateľov/km²
* Geografická poloha: 42° 27' 45* s. g. š., 1° 58' 44* v. g. d.
	
Súčasťou Llívie je aj rozsiahle územie severne od nej, ktoré získala do užívania od Francúzska, ako kompenzáciu za existujúci status enklávy v rámci francúzskeho teritória. Nachádza sa na západnom brehu jazera Lac de les Bouillouses a je využívané prevažne na poľnohospodárstvo a lesné hospodárstvo. Po vybudovaní francúzskeho hotela na tomto území (l'Hôtel Bones Hores) došlo k viacerým súdnym sporom medzi Francúzskom a Španielskom. Bolo dohodnuté, že hotel prejde do vlastníctva Llívie v roku 2030. Ďalšie územie na východnom brehu jazera stratila Llívia v prospech Francúzska súdnym rozhodnutím z roku 1831.

V rímskom období stálo na území dnešnej Llívie iberské oppidum, ktoré ovládalo celý priľahlý región Cerdaña a bolo jeho hlavným centrom. Rimania ho nazývali „Julia Libica“. V stredoveku sa hlavným strediskom stal neďaleký Hix (dnešná francúzska obec Bourg-Madame), avšak na vrchu nad Llíviou bol vybudovaný hrad s obrannou funkciou (dodnes sa zachovali len ruiny), preto aj naďalej zostala strategicky významným sídlom. V neskoršom období sa najvýznamnejším centrom oblasti stalo mesto Puigcerda (dnes v Španielsku), ktoré spravovalo oblasť Cerdaña ako súčasť Španielskeho kráľovstva. V roku 1528 Llívia získala mestské práva od španielskeho kráľa. V roku 1659 bola podpísaná tzv. Pyrenejská dohoda medzi Španielskom a Francúzskom, ktorou bola ustanovená spoločná hranica, ktorá však rozdelila región Cerdaña na dve časti. Severná časť s 33 obcami pripadla francúzskej korune, ale Španielsko sa odmietlo vzdať Llívie z dôvodu mestských práv (v zmluve sa spomínajú len vidiecke obce). 

Exkláva je spojená s územím Španielska neutrálnou cestou D68, ktorá bola do roku 1995 uzavretá pre zahraničné automobily. Neskôr bola vybudovaná mimoúrovňová križovatka, ktorá zabránila odbočeniu na francúzske územie, na cestu N20. Podobný problém sa vyskytol aj na križovatke s cestou D30, čo vyriešilo vybudovanie kruhového objazdu.

Presná demarkácia hranice exklávy sa začala v roku 1868. V teréne bolo osadených približne 600 hraničných kameňov, pričom číslom 1 bol označený najstarší zachovaný hraničný kameň nazvaný Pedra Detra. Na llívijskej strane sú kamene označené písmenami LL, na francúzskej strany v závislosti od príslušnej obce, ktorej katastrálne územie susedí s Llíviou.

## Iné projekty

## Externé odkazy
* Oficiálna stránka Llívie 
* Článok a mapa 

Kategória:Enklávy v Európe
Kategória:Obce v Španielsku
Hokuriku

thumb|Poloha oblasti v Japonsku a v regióne Čúbu

**Hokuriku** (, v preklade *Severná zem*) je oblasť pri pobreží Japonského mora, ktorá je súčasťou regiónu Čúbu na japonskom ostrove Honšú.

Existujú dve definície rozsahu tejto oblasti. Podľa prvej ju tvoria prefektúry Tojama, Išikawa a Fukui, podľa druhej navyše aj prefektúra Niigata. V prvom prípade je prefektúra Niigata spájaná s prefektúrou Nagano do tzv. regiónu Šinecu (信越地方; *Šinecu-čihó*) a ten spoločne s Hokuriku tvorí región Hokušinecu (北信越地方; *Hokušin'ecu-čihó*).

## Iné projekty

Kategória:Regióny v Japonsku
Kóšinecu

thumb|Poloha oblasti v Japonsku

**Kóšinecu** () je oblasť v japonskom regióne Čúbu, ktorý pozostáva z prefektúr Jamanaši, Nagano a Niigata.

## Iné projekty

Kategória:Regióny v Japonsku
Tókai

thumb|Poloha Tókai v Japonsku

**Tókai** (, v preklade *Oblasť východného mora*) je oblasť v Japonsku, ktorá je súčasťou regiónu Čúbu, ktorá leží na pobreží Tichého oceánu. Názov získala podľa významnej starej cesty Tókaidó (doslova Cesta pozdĺž východného mora), jednej z "Piatich ciest do Eda".

Vymedzenie celej oblasti nie je ustálené, z geografického pohľadu sem patria prefektúry Šizuoka, Aiči a južná časť prefektúry Gifu, ale z ekonomického hľadiska sú výrazne silné väzby medzi Aiči, Gifu a Mie.

## Iné projekty

Kategória:Regióny v Japonsku
Čúkjó

thumb|Poloha metropolitnej oblasti

**Čukjó** () je japonský subregión a metropolitná oblasť, ktorá je súčasťou regiónu Čúbu na ostrove Honšú.

## Pozri aj
* Nagoja

## Iné projekty

Kategória:Regióny v Japonsku
London Buses

**London Buses** je spoločnosť podriadená spoločnosti Transport for London, ktorej náplňou je prevádzkovanie a koordinovanie autobusovej dopravy v oblasti Veľkého Londýna. Samotné autobusové linky prevádzkujú súkromné spoločnosti v rámci schémy „Public-Private Partneship“ (PPP).

Autobusová sieť v Londýne je jednou z najrozsiahlejších na svete. Viac než 6&nbsp;800 autobusov zabezpečuje pravidelné spojenie na viac ako 700 linkách. Ročne prepravia vyše 1,5 miliardy cestujúcich. 

## Prehľad činnosti
London Buses je zodpovedná za plánovanie trás autobusových liniek, špecifikáciu štandardov a za monitorovanie kvality poskytovanej služby. Samotnú prepravu na jednotlivých linkách zabezpečujú súkromní prepravcovia, na základe zmluvy so spoločnosťou London Buses. Iba jeden z prepravcov (East Thames Buses) je vlastnený spoločnosťou Transport for London a je riadený *"na dĺžku ruky"* (tzv. „arm’s length principle“) v snahe zabrániť možnému konfliktu záujmov. Transport for London a London Buses sú taktiež zodpovední za správu autobusových staníc a zástavok. Taktiež poskytujú cestujúcim informácie vo forme grafikonov a máp.

## Právna identita
London Buses je obchodný názov spoločnosti London Bus Services Limited (LBSL), ktorá je plne vlastnená spoločnosťou Transport for London. East Thames Buses je obchodný názov ďalšej spoločnosti plne vlastnenej Transport for London, pomerne zmätočne nazvanej London Buses Limited (LBL). 

Predchádzajúca inkarnácia London Buses Limited, bola spoločnosť podriadená spoločnosti London Regional Transport – predchodcovi Transport for London. London Regional Transport fungoval v rokoch 1984–2000. Spoločnosť spravovala desať divízii, ktoré zabezpečovali prevádzku autobusovej siete. 

Tieto divízie boli v rokoch 1994 a 1995 odpredané súkromným spoločnostiam. London Buses Limited odvtedy nevykonávala žiadnu činnosť, až do vzniku Transport for London a zaradenia East Thames Buses do jej vlastníctva. 

## Prepravcovia
V súčasnosti má spoločnosť London Buses uzavreté kontrakty s týmito prepravcami: 
* Arriva London
* Arriva Shires & Essex 
* Arriva Southern Counties 
* Blue Triangle 
* CT Plus
* Docklands Buses 
* Ealing Community Transport 
* East London 
* East Thames Buses
* First London 
* London Central 
* London General 
* Metrobus 
* Metroline 
* NCP-Challenger
* Quality Line
* Selkent 
* Sullivan Buses
* Transdev London 
* Travel London 
* Uno

## Referencie


## Pozri aj
* Londýnska autobusová doprava
* Victoria Coach Station

## Externé odkazy
* London Buses; oficiálna stránka (po anglicky)

Kategória:Doprava v Londýne
Kanagawa (prefektúra)

right|thumb|Poloha prefektúry v Japonsku

**Kanagawa** () je jedna z prefektúr Japonska. Nachádza sa v regióne Kantó na ostrove Honšú. Hlavné mesto je Jokohama.

Prefektúra má rozlohu  a k 1. októbru 2006 mala 8 830 000 obyvateľov.

## Iné projekty


Kategória:Prefektúry v Japonsku
Kanagawa

**Kanagawa** môže byť:
*japonská prefektúra, pozri Kanagawa (prefektúra)
*štvrť mesta Jokohama, pozri Kanagawa-ku
*japonské priezvisko
Kanto

**Kanto** môže byť:
* oblasť vo fiktívnom svete Pokémon, pozri Kanto
* podnik, pozri Kanto
* komiksová postava, pozri Kanto

## Pozri aj
* Kantó
Saňkovo-Medvežie

**Saňkovo-Medvežie** (po rusky Саньково-Медвежье) je ruská exkláva v Bielorusku, ktorú tvorí územie bývalých obcí Saňkovo a Medvežie. Je lokalizovaná východne od bieloruského mesta Homeľ (po bielorusky i rusky Гомель), severne od cesty M10 a  od najbližšej ruskej obce Dobrodjevka. Exkláva je súčasťou Brjanskej oblasti, okresu Zlynkovskij v rámci Ruskej federácie a enklávou bieloruskej Homeľskej oblasti.

*Základné údaje:*
* Rozloha: 
* Počet obyvateľov: 0 (cca 100 pred r. 1986)
* Geografická poloha: 52° 29' s. g. š., 31° 33' v. g. d.
	
Na začiatku 20. storočia žili na území dnešnej obce roľníci prisťahovaní z obce Dobrodejevka, ktorí z dôvodu neúrodných pôd (piesky a marše) opustili územie svojej obce. Pred 1. svetovou vojnou odkúpili pozemky od bieloruského zemepána Švedova. Presťahovali sa do oblasti poľany Sanina a dúbravy Medveže, kde si postavili svoje príbytky. Obyvatelia sa potom živili prevažne lovením rýb v neďalekej rieke Iput a lovom zveri v okolitých lesoch. V obidvoch osadách stálo približne 15 fariem. V roku 1926 došlo k definitívnemu vytýčeniu administratívnych hraníc a Najvyšší výkonný výbor ponechal Saňkovo-Medvežie ako súčasť Ruskej SFSR. Počas 2. svetovej vojny miestni obyvatelia pomáhali bieloruským partizánom. Na konci leta 1943 obec fašisti vypálili a zastrelili niekoľkých obyvateľov. Po vojne bolo Saňkovo-Medvežie odznovu postavené. Výbuch černobyľskej elektrárne v roku 1986 zasiahol celú Homeľskú oblasť a územie obce sa stalo neobývateľné. Obyvatelia boli evakuovaní a bol vydaný zákaz vstupu do obce. Dvojica exkláv existuje dodnes, aj napriek tomu, že sú neobývané a opustené.

## Externé odkazy
* Exkláva na jankrogh.com 
* Exkláva na freewebtown.com  

Kategória:Enklávy v Európe
Kategória:Černobyľská havária
Kategória:Homeľská oblasť
Kategória:Brianska oblasť
When the Saints Go Marching In

***When the Saints Go Marching In*** je tradičná americká gospelová pieseň. V súčasnosti ju často predvádzajú džezoví hudobníci. V 30. rokoch 20. storočia nahral džezovú verziu tejto piesne Louis Armstrong.

## Externé odkazy
* Melódia piesne 

Kategória:Piesne USA
Kategória:Skladby storočia
Radiant

right|thumb|Radiant meteorického roja označený krúžkom

**Radiant** alebo **radiant meteorického roja** je myslený bod na oblohe, resp. na nebeskej sfére, z ktorého zdanlivo vychádzajú meteory daného meteorického roja. Napríklad radiant meteorického roja Perzeíd sa nachádza v súhvezdí Perzeus.

Kategória:Meteoroidy
Kategória:Sférická astronómia
Obchodník so smrťou

***Obchodník so smrťou*** je americký film z roku 2005, režírovaný Andrew Niccolom. V hlavnej úlohe hrá Nicolas Cage. Príbeh filmu je o výkonoch obchodníka so zbraňami Jurija Orlova.

## Externé odkazy
* 
* 

Kategória:Filmy z 2005
Kategória:Filmy USA
Kategória:Filmy podľa názvu
Kurima

**Kurima** môže byť:
*obec na Slovensku, pozri Kurima (okres Bardejov)
*ostrov v Japonsku, pozri Kurima (ostrov)
Kantó

**Kantó** (関東 alebo 間島) môže byť:
*región v Japonsku, pozri Kantó (región)
*japonská zločinecká skupina, pozri Kantó-kai
*alternatívne japonské meno pre Mandžusko (alebo presnejšie Kuang-tung)
*japonské meno pre región Ťien-tao (pchin-jin: Jiandao) v Mandžusku, pozri Ťien-tao

## Pozri aj
*Kanto (Pokémon; firma; komiksová postava)
Fyzika kondenzovaného stavu

**Fyzika kondenzovaného stavu** je odvetvie fyziky, ktoré sa zaoberá vlastnosťami látok v kondenzovanom stave, t. j. kvapalinami a pevnými látkami a javmi v nich. V súčasnosti ide o zďaleka najväčšiu fyzikálnu oblasť podľa počtu aktívnych vedcov.

Vyvinula sa z fyziky pevných látok, pretože niektoré princípy používané na štúdium pevných látok platia aj pre kvapaliny. Napríklad vodivostné elektróny vytvárajú svojim spôsobom kvapalinu, ktoré má rovnaké vlastnosti ako bežné kvapaliny. Rovnako jav supravodivosti, kedy elektróny vytvárajú novú fázu, v ktorej sa pohybujú bez strát, je analogický supratekutej fáze hélia 3 pri nízkych teplotách.

## Zdroj
Atómová, molekulová a optická fyzika

**Atómová, molekulová a optická fyzika** je súhrnné označenie fyzikálnych odvetví, ktoré sa zaoberajú štúdiom interakcií hmoty s hmotou a svetla s hmotou v mierke štruktúr s veľkosťou atómov. Tieto tri odvetvia sa spomínajú spolu kvôli príbuznosti a podobnosti metód, ktoré používajú, ako aj podobných energií, ktoré tu vystupujú. Fyzici niekedy tieto odvetvia označujú skratkou "AMO" fyzika. Všetky tri odvetvia zahŕňajú tak klasické ako aj kvantové postup.
Henri Cochet

**Henri Cochet** (* 14. december 1901, Villeurbanne, Francúzsko - † 1. apríl 1987, Paríž) bol francúzsky tenista. Medzi jeho najväčšie úspechy v tenise patria tituly v dvojhre na grandslamových turnajoch French Championships (1922, 1926, 1928, 1930, 1932), Wimbledone (1927, 1929) a U.S. Championships (1928), zisk titulov v mužskej štvorhre na French Championships (1927, 1930, 1932 v mužskej štvorhre, 1928, 1929 v zmiešanej), Wimbledone (1927, 1929) a U.S. Championships (1928 v mužskej, 1927 v zmiešanej). Na olympijských hrách v Paríži v roku 1924 získal striebro v dvojhre aj mužskej štvorhre.

V roku 1976 bol zapísaný do Medzinárodnej tenisovej siene slávy.

## Kariéra a život
S tenisom začínal v tenisovom klube, v ktorom bol jeho otec tajomník.

Spolu s Jeanom Borotrom, Jacquesom Brugnonom a Reném Lacoste patril k takzvaným "Štyrom mušketierom", štyrom francúzskym tenistom, ktorí patrili medzi najlepších tenistov sveta v 20. a 30. rokoch 20. storočia.

Francúzsko reprezentoval aj v Davisovom pohári, odohral celkovo 58 stretnutí, z toho 42 v dvojhre (34 výhier, 8 prehier) a 16 v štvorhre (10 výhier, 6 prehier).

3 roky po sebe bol svetovou tenisovou jednotkou (1928-1930).

## Účasti vo finále dvojhry na grandslamových turnajoch (11)
### Víťazstvá (8)

### Finále (3)

## Iné projekty

## Externé odkazy

## Zdroj

Kategória:Francúzski tenisti
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Francúzski strieborní olympijskí medailisti
Kategória:Medzinárodná tenisová sieň slávy
Cena Hansa Christiana Andersena

thumb
**Cena Hansa Christiana Andersena** je považovaná za najprestížnejšie medzinárodné ocenenie pre autorov v oblasti literatúry pre mládež. Udeľuje ju Medzinárodná únia pre detskú knihu (IBBY) od roku 1956. Má dve kategórie: spisovatelia (za literárnu tvorbu) a ilustrátori (za ilustračnú tvorbu). Cena je pomenovaná po slávnom dánskom spisovateľovi Hansovi Christianovi Andersenovi a zlatú medailu odovzdáva dánska kráľovná. Cena sa vyhlasuje každý párny rok.

## Zoznam ocenených spisovateľov
[thumb|[Eleanor Farjeonová]]
Cena sa v tejto kategórii udeľuje od roku 1956.
* 1956 – Eleanor Farjeonová (Spojené kráľovstvo) 
* 1958 – Astrid Lindgrenová (Švédsko) 
* 1960 – Erich Kästner (Nemecko) 
* 1962 – Meindert DeJong (USA) 
* 1964 – René Guillot (Francúzsko) 
* 1966 – Tove Janssonová (Fínsko) 
* 1968 – James Krüss (Nemecko) a José Maria Sanchez-Silva (Španielsko) 
* 1970 – Gianni Rodari (Taliansko) 
* 1972 – Scott O’Dell (USA) 
* 1974 – Maria Gripeová (Švédsko) 
* 1976 – Cecil Bødker (Dánsko) 
* 1978 – Paula Foxová (USA) 
* 1980 –  Bohumil Říha (Česko-Slovensko) 
* 1982 – Lygia Bojunga Nunesová (Brazília) 
* 1984 – Christine Nöstlingerová (Rakúsko) 
* 1986 – Patricia Wrightsonová (Austrália)
* 1988 – Annie M. G. Schmidtová (Holandsko)
* 1990 – Tormod Haugen (Nórsko)
* 1992 – Virginia Hamiltonová (USA)
* 1994 – Michio Mado (Japonsko)
* 1996 – Uri Orlev (Izrael) 
* 1998 – Katherine Patersonová (USA) 
* 2000 – Ana Maria Machadová (Brazília) 
* 2002 – Aidan Chambers (Spojené kráľovstvo) 
* 2004 – Martin Waddell (Írsko)
* 2006 – Margaret Mahyová (Nový Zéland)
* 2008 – Jürg Schubiger (Švajčiarsko)
* 2010 – David Almond (Spojené kráľovstvo)
* 2012 – Maria Teresa Andruetto (Argentína)
* 2014 – Nahoko Uehaši (Japonsko)
* 2016 – Cao Wenxuan (Čína)
* 2018 – Eiko Kadono (Japonsko)

## Zoznam ocenených ilustrátorov
Cena v tejto kategórii sa udeľuje od roku 1966.

* 1966 – Alois Carigiet (Švajčiarsko) 
* 1968 – Jiří Trnka (Česko-Slovensko) 
* 1970 – Maurice Sendak (USA) 
* 1972 – Ib Spang Olsen (Dánsko) 
* 1974 – Farshid Mesghali (Irán) 
* 1976 – Tatjana Mawrina (ZSSR) 
* 1978 – Svend Otto S. (Dánsko) 
* 1980 – Suekichi Akaba (Japonsko) 
* 1982 – Zbigniew Rychlicki (Poľsko) 
* 1984 – Mitsumasa Anno (Japonsko) 
* 1986 – Robert Ingpen (Austrália) 
* 1988 – Dušan Kállay (Česko-Slovensko) 
* 1990 – Lisbeth Zwerger (Rakúsko) 
* 1992 – Květa Pacovská (Česko) 
* 1994 – Jörg Müller (Švajčiarsko) 
* 1996 – Klaus Ensikat (Nemecko) 
* 1998 – Tomi Ungerer (Francúzsko) 
* 2000 – Anthony Browne (Spojené kráľovstvo) 
* 2002 – Quentin Blake (Spojené kráľovstvo)
* 2004 – Max Velthuijs (Holandsko)
* 2006 – Wolf Erlbruch (Nemecko)
* 2008 – Roberto Innocenti (Taliansko)
* 2010 – Jutta Bauerová (Nemecko)
* 2012 – Petr Sís (Česko)
* 2014 – Roger Mello (Brazília)
* 2016 – Rotraut Susanne Berner (Nemecko)
* 2018 – Igor Olejnikov (Rusko)

## Externé odkazy
* Hans Christian Andersen Awards 
*International Board on Books for Young People  
*Slovenská sekcia IBBY  

Kategória:Ceny za literatúru
Kategória:Detská literatúra
Župa (slovanská stredoveká jednotka)

**Župa** bol pôvodne slovanský spoločne putujúci alebo sídliaci príbuzenského „zväz“, neskôr v stredoveku slovanské označenie územných jednotiek rôzneho druhu v Čechách, Veľkej Morave, Chorvátsku, u Slovincov, Bosne, Srbsku a Bulharsku, ktoré existovali pred a po príchode Maďarov do Karpatskej kotliny; na ich čele stál vo všetkých jazykoch „župan“. V chorvátčine sa nazývali (a nazývajú) „županija“, nie župa.

Pôvod slova župa nie je jednoznačne vysvetlený. Vo viacerých jazykoch má však spoločný koreň, keď v nemčine je "Gespanschaft" (župan = Gespan + majetok) a maďarčine "ispánság". Maďari používali aj z latinčiny pochádzajúce "komitat", čo v súčasnosti nahradili "vármegye" (doslovne: hradné územie / územie hradu). Župan bol maďarsky najprv "ispán" a od 15. storočia "főispán" (nemecky "Gespan"; od 15. storočia "Obergespan"). Latinské označovanie župana "comes", muselo byť používané najprv s prívlastkami, pretože "comes" bolo zároveň označenie šľachty.

## Referencie


## Zdroj
* 

Kategória:Slovania
Župa (Rumunsko)

[thumb|Rumunské župy a pôvodné regióny:<br />[Transylvánia je zelenou, Valašsko modrou a rumunské Moldavsko červenou.]]

**Župa** () je administratívna jednotka najvyššej úrovne v Rumunsku. 

Rozdelenie Rumunska na župy („județe“) bolo vytvorené v 19. storočí podľa vzoru francúzskych departementov. Počas socializmu sa členenie Rumunska zmenilo na rajóny podľa sovietskeho vzoru, ale čoskoro (1968) sa opäť vrátilo k rozdeleniu, platnému dodnes.

V roku 1981 boli bývalé župy Ilfov a Ialomița zreorganizované a rozdelené do súčasných žúp Giurgiu, Călărași, Ialomița a Ilfov. Až do roku 1995 Ilfov nebol samostatnou župou, ale oblasťou Bukurešti.

Názov pochádza z rumunského slova *jude*, čo bola osoba vykonávajúca administratívne a súdne funkcie v župách v stredovekom Rumunsku.

Rumunsko sa v súčasnosti člení na tieto župy (Bukurešť nie je župa, ale zvláštne mesto):
Administratívne členenie Maďarska

right|thumb|Maďarské župy

**Maďarsko** sa hierarchicky člení na:
* 3 tzv. časti krajiny (NUTS 1) [nie sú to ozajstné administratívne jednotky], pozri časť krajiny (Maďarsko)
* 7 štatistických regiónov (NUTS 2) - skupín žúp [nie sú to ozajstné administratívne jednotky], pozri región (Maďarsko)
*19 žúp, do ktorých územia patrí aj 23 "miest so župným právom" ("megyei jogú város"), a hlavné mesto Budapesť, pozri župa (Maďarsko), mesto so župným právom, Budapešť
*175 okresov ("járás"), pozri okres (Maďarsko) a Zoznam okresov v Maďarsku
*3 152 obcí a miest, pozri obec (Maďarsko) a mesto (Maďarsko)

## Obvody (kistérségek)
V rokoch 1994 až 2012 existovalo v Maďarsku namiesto súčasných okresov ("járás") 168 obvodov ("kistérség", prekladané aj ako okresy, podoblastí a pod.), pozri obvod (Maďarsko) a Zoznam obvodov Maďarska.

"Kistérségek" veľkosťou najlepšie zodpovedali slovenským (a inoštátnym) okresom, ale historicky bol preklad "okres" nevhodný, pretože okresy mali a majú v Uhorsku a Maďarsku názov "járás". Okresy (járások) boli zrušené v roku 1983 a neskôr bola vytvorená ich vzdialená obdoba pod novým názvom (neologizmom) "kistérség" (doslova zhruba "malooblasť"). V roku 2013 boli znova zavedené okresy (járások).
Evidenčné číslo vozidiel v Česku

**[[evidenčné číslo (vozidlá sveta)|Evidenčné číslo]]** (po česky *státní poznávací značka (silničního motorového vozidla a přípojného vozidla)*- skr. SPZ [porovnaj: štátna poznávacia značka], alebo *registrační značka* – skr. RZ) je v Česku v súčasnosti vydávané podľa zákona č. 56/2001 Sb. (účinného od 1. júla 2001) a vyhlášky č. 343/2014 Sb. (účinnej od 1. januára 2015).

## Nové tabuľky s evidenčným číslom (od roku 2001)
náhľad|Česká registračná značka, A = Praha
Tabuľky s evidenčným číslom obsahujú 5 až 8 znakov (číslic a písmen bez diakritických znamienok, s výnimkou G, O, Q, W, ktoré by sa mohli pliesť s C, V a číslicou 0), pričom musia obsahovať aspoň jedno písmeno a aspoň jednu číslicu. To umožňuje 20 900 118 400 kombinácií.

Prvé písmeno vľavo označuje kraj, v ktorom bolo motorové vozidlo registrované. Na rozlíšenie sa používajú aj rôzne farby znakov a podkladu. Podľa súčasného zákona sa používajú modré písmená s bielym podkladom (pre autá diplomatických a konzulárnych úradov), zelené čísla s bielym podkladom (vozidlá, ktoré zatiaľ neboli schválené pre premávku na pozemných komunikáciách - testovacie vozidlá, alebo veterány) a čierne písmo so žltým podkladom (pre traktory a ich prívesy).

### Kódy krajov
náhľad|Mapa Česka s kódmi krajov
* **A** - Hlavné mesto Praha
* **B** - Juhomoravský kraj 
* **C** - Juhočeský kraj
* **E** - Pardubický kraj 
* **H** - Královohradecký kraj 
* **J** - Kraj Vysočina
* **K** - Karlovarský kraj 
* **L** - Liberecký kraj 
* **M** - Olomoucký kraj 
* **P** - Plzeňský kraj 
* **S** - Stredočeský kraj 
* **T** - Moravsko-sliezsky kraj 
* **U** - Ústecký kraj 
* **Z** - Zlínsky kraj

## Galéria

Súbor:Czech motorcycle registration plate 2019.jpg|Značka pre motocykel, L = Liberecký kraj
Súbor:CZ EL106AC.jpg|Značka pre elektromobil, E = elektromobil
Súbor:Czech military license plate 022 61-25.jpg|Vojenská značka
Súbor:Czech veteran registration 2590.jpg|Značka pre veterány, V = veterán
Súbor:Czech diplomatic license plate support staff 023 XX11.jpg|Diplomatická značka pre podporný personál
Súbor:Czech export registration 2931.jpg|Exportná značka, A = Praha


## Referencie

Kategória:Doprava v Česku
Česko
Firth of Clyde

thumb|Poloha

**Firth of Clyde** je hlboký morský záliv (angl. firth) fjordového typu v Škótsku, ktorý sa nachádza západne od mesta Glasgow. Záliv je súčasťou Atlantického oceánu a ústi do neho rieka Clyde. V južnej časti vyúsťuje do Severného prielivu. 

So zálivom sú tiež prepojené niektoré jazerá, ako Gare Loch, Loch Long, Holy Loch, alebo Loch Striven. Na jeho pobreží sa nachádzajú mestá Greenock a Port Glasgow. Záliv mal v histórii veľký význam pre škótske hospodárstvo a to nielen vďaka množstvu prístavov a lodeníc, ale tiež vďaka rybám, ktoré sa tu nachádzajú. V zálivu sa nachádza mnoho ostrovov a polostrovov, ktoré spolu s pevninou spojuje 12 pravidelných lodných liniek.

## Mestá a dediny v zálivu
* Ardrossan, Ayr
* Barassie, Brodick
* Campbeltown, Cardross, Carradale
* Dumbarton, Dunoon
* Fairlie
* Gourock, Greenock, Girvan
* Helensburgh, Hunter's Quay, Hunterston
* Innellan, Inverkip, Irvine
* Kilcreggan, Kilmun, Kirn
* Lamlash, Largs, Lochranza
* Millport
* Port Bannatyne, Portencross, Port Glasgow, Prestwick
* Rothesay
* Saltcoats, Seamill, Skelmorlie, Strone
* Troon
* Wemyss Bay, West Kilbride

## Ostrovy
Na zálive sa nachádza mnoho ostrovov, na najväčšie tri premáva pravidelne lodný trajekt.
* Arran
* Bute
* Cumbrae

## Jazerá
right|thumb|Jazero Holy Loch
* Gare Loch
* Loch Long a Loch Goil
* Holy Loch
* Loch Striven
* Loch Riddon 
* Loch Fyne a Loch Gilp
* Campbeltown Loch

## Majáky
* Cloch Point
* Toward Point
* Little Cumbrae
* Pladda

## Iné projekty

Kategória:Zálivy v Škótsku
Kategória:Zálivy Atlantického oceánu
Guinness

náhľad|200px|Pinta írskeho piva Guinness v typickom pohári.

**Guinness** je obchodná značka tmavého piva s výraznou sladkastou chuťou, vyrábané pôvodne v írskom Dubline. Pivo vyrába dublinský pivovar, ktorý v roku 1759 založil Arthur Guinness. Pivovar i dnes zamestnáva mnoho ľudí. Pivo sa varí pri St. James’s Gate a v ďalších pivovaroch po celom svete.

## Iné projekty

## Externé odkazy
* Oficiálna webstránka 

Kategória:Írske pivá
Jesus Christ Superstar

**Jesus Christ Superstar** je rocková opera ktorú vytvorili autori Tim Rice a Andrew Lloyd Webber. Vznikla v roku 1969. Príbeh je o poslednom týždni života Ježiša Krista od jeho príchodu do Jeruzalema, po jeho ukrižovanie. Príbeh je rozprávaný z perspektívy Judáša Iškariotského.

## Jesus Christ Superstar na Slovensku
Muzikál Jesus Christ Superstar má na rozdiel od českej verzie, viaceré úpravy. Jednu z prvých verzií nacvičil mladý kňaz (dnes trnavský arcibiskup) Ján Orosch v roku 1979.http://nasatrnava.sme.sk/c/6917740/hanba-kricali-na-oroscha-bezakovi-priaznivci.html Pôsobil ako farský administrátor vo farnosti Bušince.  

### 1980 Gaudium, Tvrdošín
Už v roku 1980 skupina Gaudium predviedla vlastnú verziu opery naživo vo farskom kostole v Tvrdošíne. 

### 1984 Gaudium 2, Ružomberok
Prvá štúdiová nahrávka slovenskej verzie Jesus Christ Superstar pochádza už z roku 1981. Teda takmer desaťročie pred prebásneným českým prekladom. O jej podobu sa postarala skupina Gaudium a hostia. V skupine hral kňaz Marcel  Šiškovič, autor prvých pôvodných slovenských gospelov, spoluautor prvej nahrávky slovenského gospelu, či prvej bigbítovej krížovej cesty.

#### Nahrávka
Nahrávka vznikla v garáži rodinného domu v Ružomberku a bola prispôsobená rozsahu hodinovej MG kazety. Nahrávka prekvapuje presným hudobným naštudovaním. Texty sú viac doslovným prekladom ako prebásnením. Nahrávke tak chýba z originálu Overtúra a druhá polovica druhého dejstva.
* Judáš (*Heaven on Their Minds*)
* Čo to je (*What's the Buzz?*)
* Je pre mňa záhadou(*Strange Thing Mystifying*)
* Je to dobré (*Everything's Alright*)
* Veľkňazi (*This Jesus Must Die*)
* Hosana (*Hosanna*)
* Šimon Horlivec  (*Simon Zealotes*)
* Chudák Jeruzalem (*Poor Jerusalem*)
* Pilátov sen (*Pilate's Dream*)
* Chrám  (*The Temple*)
* Nie, neviem ako ľúbiť  (*I Don't Know How to Love Him*)
* Judáš  (*Damned for All Time*)
* Večera (*The Last Supper*)
* Getsemany(*Gethsemane (I Only Want to Say)*)
* Peter zapiera (*Peter's Denial*)

## Bratislava 2015
V apríli 2015 malo premiéru slovenské naštudovanie muzikálu v Tower Stage v Bratislave. Režisérom a choreografom bol Ján Ďurovčík. Hlavnú úlohu Ježiša stvárnili Patrik Vyskočil a Roman Tomeš. Do úlohy Márie Magdaleny boli obsadené Nela Pocisková a Katarína Hasprová. Judáša hrali Ján Slezák, Ján Jackuliak a Lukáš Adamec. Autorom slovenských textov je Ján Štrasser. Živú hudbu predstaveniu poskytovala skupina IMT Smile. Po premiére 10. apríla bolo naplánovaných 30 repríz.

## Dolný Kubín 2018
V januári 2018 bol vydaný album *Jesus Christ Superstar- rocková opera*. Dielo pozostávalo opäť z textov Marcela Šiškoviča. Za znovuzrodenie Šiškoviča, zodpovedal Martin Toman s jeho tvorivou skupinou, v hlavnej úlohe Ján Pavol Maretta. Album tak zanecháva kompletné spracovanie muzikálu, vrátane bonusových stôp. 3.6 2017 sa uskutočnil prvý koncert v Dolnom Kubíne. Dnes sú na Orave naplánované ďalšie podobné koncerty.

## Referencie

## Externé odkazy
* 

Kategória:Britské muzikály
Kategória:Rockové muzikály
Mesto so župným právom

**Mesto so župným právom** (maď. j.č. *megyei jogú város*) je v Maďarsku mesto s rozšírenými právomocami podobnými právomociam župy, ktoré však je súčasťou župy, v ktorej sa nachádza. V Maďarsku je 25 takýchto miest:
* Baja
* Békešská Čaba [po maď. Békéscsaba]
* Debrecín [Debrecen]
* Dunajské Nové Mesto [Dunaújváros]
* Jáger [Eger]
* Érd - od roku 2006
* Ráb [Győr]
* Hódmezővásárhely
* Kapošvár [Kaposvár]
* Kecskemét
* Miškovec [Miskolc]
* Veľká Kaniža [Nagykanizsa]
* Níreďháza [Nyíregyháza]
* Ostrihom [Esztergom]
* Päťkostolie [Pécs]
* Šalgov-Tarjany [Salgótarján]
* Šopron [Sopron]
* Segedín [Szeged]
* Stoličný Belehrad [Székesfehérvár]
* Szekszárd
* Solnok [Szolnok]
* Kamenec [Szombathely]
* Tatabánya
* Vesprém [Veszprém]
* Zalaegerszeg

Kategória:Administratívne členenie Maďarska
Kumkvat

thumb|right|Kumkvát
**Kumkvat** alebo **kumkvát** (lat. *Fortunella*) je rod rastlín z čeľade rutovité, ako aj názov ich plodu. Novšie sa zaraďuje ako súčasť rodu citrónovník (*Citrus*).

Plod kumkvátu je citrusové ovocie pripomínajúce miniatúrne pomaranče. Tento trpasličí pomaranč patrí medzi najmenšie citrusové plody a je len 2 - 4 cm dlhý. Plody, dužina a šupa sú oranžové a jedlé. Pochádza z Východnej Ázie a Južnej Číny, kde je známy už od 12. storočia. Pestuje sa na stálezelenom kríku alebo na malom, trojmetrovom strome. Nemá chuť pomaranča, grepu ani citróna, je to zvláštna kombinácia týchto vôní a chutí zároveň. Z kumkvátu vyrábaju marmeládu a typický sladkotrpký likér.

Kategória:Citrusové plody
Kategória:Ovocie
Kategória:Citrónovník
Murska Sobota

right|thumb|Poloha mesta v Slovinsku

**Murska Sobota** (nem. *Olsnitz*, maď. *Muraszombat,* prek. *Mürska Sobouta*) je mesto na rieke Mura v rovnomennom okrese na východe Slovinska. 

Nachádza sa neďaleko hraníc s Maďarskom. Má približne 22 000 obyvateľov. Cez mesto prechádza diaľnica z Mariboru do Lendavy.

## Partnerské mestá
*   Ingolstadt, Nemecko
*   Betlehem, USA

## Iné projekty

## Externé odkazy
* Oficiálna stránka 
* Informácie o Murskej Sobote

Kategória:Mestá v Slovinsku
Moréna

náhľad|Bočná moréna na ľadovci Gorner, Zermatt vo Švajčiarsku
náhľad|Moréna

**Moréna** je skalná suť, balvany a bloky, tvoriace val nesený ľadovcom. Materiál tvoriaci morénu je gravitačne nevytriedený, čo znamená že sa skladá z veľkých balvanov ako aj mikroskopického ílu. Sediment, ktorý sa tvorí po jej ústupe, sa nazýva til, v prípade že je spevnený hovoríme o tilite.

## Rozdelenie
Morény sa podľa svojej polohy vzhľadom k ľadovcu delia takto:

### Čelná moréna
Vzniká v predpolí (alebo na konci) ľadovca, ktorý pred sebou tlačí horninový materiál. Materiál sa hromadí v dôsledku tlaku ľadovca, ktorý denuduje podložie, z ktorého získava materiál. Čelná moréna je spravidla najväčšia a najlepšie zachovaná, keď sa po roztopení ľadovca zachováva ako hrádza cez ľadovcové údolie. Takto prehradená oblasť sa môže neskôr zaplniť vodou a vzniká tak zvláštny typ plesa (hradené ľadovcové jazero). 

### Bočná moréna
Vzniká na okrajoch postupujúceho ľadovca v dôsledku rozrušovania okolitých hornín ľadovcového údolia (trógu). Tento materiál je čiastočne prenášaný a ukladaný po bokoch.

### Pravá stredová moréna
Vzniká tečením ľadovca okolo skalného ostrova - nunataku.

### Nepravá stredová moréna
Vzniká pri zlievaní dvoch ľadovcov spojením bočných morén. Dva ľadovce sa stretajú a vzniká z nich jedno teleso, najčastejšie na koncoch údolí.

### Spodná (bazálna) moréna
Nachádza sa v spodnej časti, kde sú horniny v podloží ľadovca odlamované, tvorí ju nevytriedený materiál rôzneho zrnitostného zloženia. Často sa tu nachádzajú obrúsené a oškriabané kamene, nazývané suvky.

### Ústupová moréna
Vzniká pri etapovitom ústupe ľadovca a nachádza sa na miestach, kde sa zastavil ľadovec.

## Iné projekty

Kategória:Ľadovce
Kategória:Glaciálne formy reliéfu
Čeklís

**Čeklís** môže byť:

* historický názov obce Bernolákovo
* bývalý hrad v Bernolákove, pozri Čeklís (hrad)
Maurice Garin

200px|náhľad|Maurice Garin so svojím masérom a synom
**Maurice Garin** (* 3. marec 1871, Arvier – † 19. február 1957, Lens) bol francúzsky cyklista pôvodom z Talianska. V roku 1903 sa stal prvým víťazom Tour de France. Predtým triumfoval v pretekoch Paríž-Roubaix (1897 a 1899) a Bordeaux-Paríž v roku 1902.

## Biografia
Narodil sa v Údolí Aosty v severnom Taliansku a od decembra 1903 žil vo Francúzsku. Bol vyučený kominár, preto dostal prezývku „malý kominár“ alebo „malý taliansky kominár“. Po víťazstve na Tour de France 1903 bola prvá prezývka spomenutá v tlači. Kvôli jeho rozmerom, 1,62 m a 60 kg, bol prezývaný tiež ako „malý námorník“ alebo „biely buldog“.

Následne sa stal cyklistickým pretekárom a zvíťazil na historicky prvej Tour de France v roku 1903 vo veku 32 rokov. Po jeho deklasovaní na Tour de France 1904, bol na dva roky suspendovaný a skončil zo súťažou po viac než dvadsiatich víťazstvách v jednom desaťročí.

Neskôr sa usadil v Lens, na ulici Route de Lille, kde mal autoopravovňu až do jeho smrti 19. februára 1957. Mesto Lens mu vzdalo poctu tým, že pomenovalo jeho cyklistickú pretekársku dráhu práve po ňom. 

Po druhej svetovej vojne vytvoril tím „Garin“. Niesol červenú a bielu farbu: presne pod takými zvíťazil Holanďan Piet Van Est na Bordeaux-Paríž v rokoch 1950 a 1952. 

Maurice mal dvoch bratov, tiež profesionálnych cyklistov
* Ambroise, 2. miesto na Paríž-Roubaix 1901 (tretie v 1899), a 3. miesto na Bordeaux-Paríž 1902.
* César, 2. miesto na Paríž-Roubaix 1904 a 3. miesto na Bordeaux-Paríž 1900.

## Víťazstvá
* 1893 : Dinant-Namur-Dinant
* 1893 : 800 km v Paríži (na pretekárskej dráhe)
* 1894 : 80 hodín v Liège (na pretekárskej dráhe)
* 1894 : Cena Avesnes-sur-Helpe
* 1894 : Paríž-Saint-Malo
* 1895 : 80 hodín po Slobodných umeniach v Paríži (na pretekárskej dráhe)
* 1895 : Guingamp-Morlaix-Guingamp
* 1895 : Svetový rekordman na 500 km na cestách: 15 h 02' 32", medzi 3. a 4. februárom
* 1896 : Paríž-Le Mans
* 1896 : Paríž-Mons
* 1896 : Liège-Thuin
* 1896 : 3. na Paríž-Roubaix
* 1897 : Paríž-Roubaix
* 1897 : Paríž-Royan
* 1897 : Paríž-Cabourg
* 1897 : Tourcoing-Béthune-Tourcoing
* 1898 : Paríž-Roubaix
* 1898 : Tourcoing-Béthune-Tourcoing
* 1898 : Valenciennes-Nouvion-Valenciennes
* 1898 : Douai-Doullens-Douai
* 1898 : 50 km po Ostende (na pretekárskej dráhe)
* 1898 : 2. na Bordeaux-Paríž
* 1899 : 3. na Bordeaux-Paríž
* 1899 : 3. na Zlatom pohári (sur piste)
* 1900 : 2. na  Bordeaux-Paríž
* 1900 : 2. na Zlatom pohári
* 1900 : 2. na Paríž-Roubaix
* 1901 : Paríž-Brest-Paríž
* 1902 : Bordeaux-Paríž
* 1903 : Tour de France (plus 3. víťazné etapy)
* 1904 : prvý na Tour de France, neskôr deklasovaný 4 mesiace po skončení Tour kvôli švindľovaniu podľa vierohodných svedectiev (časť etapy absolvoval v sprievodnom vozidle)  , ktoré celý svoj život urputne popieral (2. víťazné etapy).

## Referencie

## Externé odkazy
* Článok o Mauricovi Garinovi v Journal L'Alsace 

## Iné projekty

Kategória:Narodenia v 1871
Kategória:Úmrtia v 1957
Kategória:Francúzski cyklisti
Kategória:Víťazi Tour de France
Mažiar

thumb|Najväčší britský Malletov mažiar kalibru 32 palcov (914mm) z roku 1857, výbušné gule v popredí boli naplnené 217 kg čierneho strelného prachuthumb|Americký mažiar z roku 1864
thumb|Mažiar Škoda vzor 1911 kalibru 305mm
thumb|Samohybný mažiar Karl (Gerät 040) - v popredí strela, na pozadí samotný mažiar a muničné vozidlo pre dve strely

**Mažiar** je ťažká delostrelecká zbraň s krátkou a masívnou drážkovanou alebo hladkou hlavňou, ktorá strieľa (takmer) výhradne hornou skupinou uhlov. Používal sa ako obliehacie alebo pevnostné delo pri dobýjaní a obrane pevností. Dĺžka hlavne je spravidla menej než 15 kalibrov.

Staré obliehacie mažiare mali krátku a veľmi masívnu hlaveň so zúženou komorou. Nabíjali sa ústím hlavne a vystreľovali výbušné strely plnené strelným prachom.

Modernejšie mažiare sa používali počas I. svetovej vojny, predovšetkým na západnom fronte, pri dobýjaní belgických a francúzskych pevností a opevnení, ale i na talianskom fronte.

Mažiare majú krátku hlaveň, ktorej dĺžka spravidla neprevyšuje 15 kalibrov a často je menej ako 10 kalibrov. Pri boji proti pevnostiam spoliehajú na to, že strela vystúpi do výšky a odtiaľ bude padať takmer kolmo voľným pádom, pričom získa dostatočnú rýchlosť a energiu na prerazenie betónových a železobetónových stropov pevnostných objektov. Z toho dôvodu sú tiež strely (granáty) pre mažiare veľmi ťažké – ťažšie ako súdobé letecké bomby.

Napríklad mažiar Škoda vzor 1911 kalibru  strieľal strely (granáty) s hmotnosťou  na vzdialenosť  a strely s hmotnosťou  na vzdialenosť . Rýchlosť streľby bola okolo 10 rán za hodinu.

Jednou z posledných armád, ktoré používala mažiare, bola nemecká armáda počas II. svetovej vojny. Zaviedla ťahaný 211mm (21cm/L29) mažiar 18, s dostrelom 16725 metrov a dĺžkou hlavne 29 kalibrov (na mažiar veľmi dlhá hlaveň). 
Samohybný mažiar Karl (Gerät 040) mal kaliber /L8,45 (neskôr prestavaný na kaliber /L13 – Gerät 041) a mal byť použitý počas západného ťaženia proti pevnostiam Maginotovej línie, neskôr boli nasadené proti Brestskej pevnosti a pri bojoch o Sevastopoľ a nakoniec počas Varšavského povstania. Používal dva typy protibetónových granátov – o hmotnosti 1,7 tony, s náplňou  trhaviny a s dostrelom 4,2 –  a s hmotnosťou 2,18 tony, náplňou  trhaviny a dostrelom 2,8 – , a trhavý granát s hmotnosťou  a náplňou  trhaviny a dostrelom 4,2 – . Pracovná náplň bola premenlivá 32 –  strelného prachu a počiatočná rýchlosť striel bola 190 – 290 ms−1. Protibetónové granáty prebíjali  hrubý železobetón alebo  hrubý oceľový pancier. Gerät 041 kalibru  mal dlhšiu hlaveň a vystreľoval ľahšie granáty na vzdialenosť až . Bolo vyrobených šesť vozidiel so zbraňou kalibru  a jedno so zbraňou , každé vážilo viac ako 120 ton. Jedno (jediné?) zachované vozidlo sa nachádza v ruskom tankovom múzeu Kubinka pri Moskve.

Po druhej svetovej vojne sa mažiare prestali používať.

Kategória:Delostrelectvo
Kategória:Obliehacie zbrane
Kanton

**Kanton** môže byť:
* mesto v Číne, pozri Kanton (mesto)
* zriedkavo: iný názov provincie Kuan-tung
* zastarano: kantón
* ostrov v Kiribati, pozri Kanton (ostrov)
Kantón

**Kantón** (zastarano: *kanton*) môže byť:
*administratívna jednotka:
**kantón (Švajčiarsko)
**kantón (Francúzsko)
**kantón (Bosna a Hercergovina)
**kantón (Luxembursko)
**v Belgicku:
***volebný kantón (Belgicko)
***súdny kantón (Belgicko)
**kantón (Ekvádor)
**kantón (Kostarika)
**podjednotka jednotky vingtaine v bailiwicku Jersey, pozri vingtaine
**historicky: 
***v Prusku, pozri kantón (Prusko)
***v Rímsko-nemeckej ríši: regionálna podjednotka ríšskeho rytierstva, časť rytierskeho kraja, pozri ríšske rytierstvo
***v Autonómnej socialistickej republike Nemcov v Povolží: kantón (Povolžie)
*vo vexilológii: štvrtina vlajky, najmä horná ľavá, pozri kantón (vlajka)
*zriedkavo: voľné pole (erbu)

## Pozri aj
*Kanton
*Canton

## Zdroje
Fyzickogeografická oblasť

**Fyzickogeografická oblasť** môže byť:
*časť fyzickogeografického pásma (geómu) s osobitou oceanitou alebo kontinentalitou podnebia a reliéfom, pozri fyzickogeografická oblasť (časť geómu)
*fyzickogeografický región (=fyzickogeografický celok; všeobecné označenie jednotky fyzickogeografickej regionalizácie)
Rapti

**Rapti** môže byť:
*sídlo v Rusku, pozri Rapti (Rusko)
*Rapti Bobani (sídlo v Bosne a Hercergovine)
*nepresný zápis:
** Ráptí (zóna v Nepále)
** Rápti (dve rôzne rieky v Nepále)
Ralph Abercromby

Sir **Ralph Abercromby** (* 7. október 1734, Menstrie pri Tullibody, Clackmannanshire, Škótsko – † 28. marec 1801, Alexandria, Egypt) bol britský generálmajor, ktorý sa preslávil v počiatočnej fáze Napoleonskych vojen.

## Životopis
V roku 1756 bol účastníkom tzv. sedemročnej vojny. Politickým zmýšľaním bol liberál, ako člen parlamentu sympatizoval s americkým bojom za nezávislosť. V roku 1973 bojoval vo Flámsku pod velením vojvodu z Yorku, v roku 1799 v Nizozemsku. Medzitým bol vojenským veliteľom britských oddielov v západnej Indii a Írsku 1797 – 1798. 
V roku 1801 sa úspešne vylodil s britským expedičným zborom v Egypte s úlohou vytlačiť Napoleona z tejto krajiny. V bitke pri Alexandrii (21. marec 1801) porazil za cenu ťažkých strát tu dislokované francúzske sily. Počas bitky utrpel zranenie, na ktorého následky o sedem dní neskôr na palube svojej vlajkovej lode zomrel.

## Iné projekty

## Zdroj
* 

Kategória:Narodenia v 1734
Kategória:Úmrtia v 1801
Kategória:Škótske vojenské osobnosti
Kategória:Osobnosti napoleonských vojen
Kategória:Britskí generáli
Arthur Wellesley, 1. vojvoda z Wellingtonu

**Arthur Wellesley, prvý vojvoda z Wellingtonu** (* 1. máj 1769, Dublin, Írsko – † 14. september 1852, Walmer, Spojené kráľovstvo) bol britský šľachtic a štátnik, jeden z najväčších vojvodcov 19. storočia. 

Vrchol svojej vojenskej kariéry dosiahol za Napoleonských vojen, 18. júna 1815 porazil Napoleona v bitke pri Waterloo. 

## Pozri aj
* Zoznam predsedov vlády Veľkej Británie a Spojeného kráľovstva

## Iné projekty

## Externé odkazy
* Wellington - Vojenská a politická kariéra

Kategória:Predsedovia vlády Spojeného kráľovstva
Kategória:Britské vojenské osobnosti
Kategória:Britskí slobodomurári
Kategória:Nositelia Rádu zlatého rúna
Kategória:Osobnosti na britských bankovkách
Kategória:Osobnosti z Dublinu
Kategória:Držitelia Radu svätej Anny
Kategória:Rytieri Radu čiernej orlice
Kategória:Rytieri Podväzkového rádu
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Vojvodovia z Wellingtonu
Kategória:Nositelia Vojenského radu Márie Terézie
Kategória:Nositelia Radu svätého Juraja (Rusko)
Kategória:Nositelia Radu Guelfov
Kategória:Nositelia Radu zlatého leva
Kategória:Nositelia Vojenského radu Maxa Jozefa
Kategória:Nositelia Radu červenej orlice
Jungholz

**Jungholz** je rakúska kvázi-enkláva na nemeckom území. Je administratívnou súčasťou spolkovej krajiny Tirolsko a okresu Reutte.

## Poloha
Exklávu trojuholníkového tvaru tvorí územie tirolskej obce Jungholz, ktoré je situované južne od bavorského mesta Kempten v Nemecku. Obec leží v kotline na podhorí Allgäuerských a Bavorských Álp a patria k nej aj malé osady Giessenschwand, Langenschwand a Höfen. S územím Rakúska je spojená jediným geometrickým bodom, vrcholom Sorgschrofenu (1 631 m n. m.). Jediná spojnica obce s materským územím vedie cez teritórium Nemecka, odbočením z cesty č. 310 Oy-Oberjoch. Podobne, ako ďalšie podobné územia, aj Jungholz používa rovnako rakúske PSČ (A-6691) ako aj nemecké PSČ (D-87491). 

## Dejiny
Prvá zmienka o tomto území sa datuje z 24. júna 1342, kedy bola uzatvorená kúpna zmluva medzi Herrmannom Hässelinom z Wertachu a Heinzom Lochpühlerom. Majiteľom Jungholzu sa stal Lochpühler, pôvodom z neďalekej Tannheimskej doliny, ktorú vojvoda Siegfried pripojil k územiu Tirolska. K viacerým hraničným sporom medzi Bavorskom a Tirolskom došlo v 15. a 18. storočí, avšak územie vždy zostalo súčasťou Tirolska. Hranice definitívne vytýčili až medzištátne zmluvy medzi Bavorským kráľovstvom a Rakúskom z rokov 1844 a 1850. 3. mája 1868 vstúpila do platnosti zmluva, ktorá pričlenila Jungholz k bavorskej colnej správe. Až do roku 1995, kedy sa Rakúsko pripojilo k Európskej únii, bol Jungholz súčasťou colného územia Nemecka. V súčasnosti je známym strediskom zimných športov (prvý lyžiarsky vlek vybudovali v roku 1948).

## Iné projekty

## Externé odkazy
*Oficiálna stránka obce  
*Jungholz na tirolatlas.at 
*Hranica územia 

Kategória:Enklávy v Európe
John Churchill, vojvoda z Marlborough

**John Churchill, vojvoda z Marlborough** (* 26. máj 1650, Musbury, Spojené kráľovstvo – † 16. jún 1722, Windsor) bol anglický šľachtic a vojvodca, ktorý sa preslávil za vojen o španielske dedičstvo. Bol aj tretím guvernérom Spoločnosti Hudsonovho zálivu (1685 – 1692). Na konci vojen o španielske dedičstvo upadol do nemilosti a bol odstavený z politického života.

Vo vojnách o španielske dedičstvo viedol anglické a nizozemské vojská na kontinente. Dosiahol niekoľko brilantných úspechov jednak sám (bitka pri Ramillies), jednak spoločne so svojim priateľom a veliteľom habsburských jednotiek, Eugenom Savojským (druhá Bitka pri Höchstädte, bitka pri Oudenaarde). Považuje sa za jedného z najlepších vojvodcov svojej doby, britský historik sir Edward Creasy o ňom trochu nekriticky napísal, že *nikdy nevybojoval bitku, ktorú by nevyhral, a nikdy neobľahol miesto, ktoré by nedobyl*. Jedným z jeho potomkov bol Winston Churchill, ktorý svojho prapredka veľmi obdivoval a spísal jeho oslavný životopis (*Marlborough: His Life and Times*).

## Externé odkazy
* Životopis
* Answers.com

Kategória:Britské vojenské osobnosti
Kategória:Britskí šľachtici
Kategória:Rytieri Podväzkového rádu
Kategória:Britskí vojvodovia
La Paz (Bolívia)

**La Paz** (ajmarsky: *Chuqiyapu*) je administratívne centrum Bolívie a rovnomenného departmentu. Je sídlom vlády, hoci oficiálnym hlavným mestom Bolívie je Sucre. V roku 2012 malo približne 765 000 obyvateľov.

La Paz leží v údolí rieky Choqueyapu, pod náhornou plošinou, na ktorej sa nachádza medzinárodné letisko pri meste El Alto.
Mesto s názvom *Nuestra Señora de La Paz* (Naša Pani Mieru) založil na mieste pôvodnej indiánskej osady Chuguiago v roku 1548 Alonso de Mendoza. Názov mal pripomínať mier po vzbure Gonzala Pizarra a ďalších conquistadorov proti Blascovi Núñez Velovi, prvému miestokráľovi Peru. Názov mesta sa na *La Paz de Ayacucho* (Ayacuchský mier) zmenil v roku 1825, po rozhodujúcom víťazstve republikánov nad španielskou armádou pri Ayacuche.

Sídlom vlády sa La Paz stal v roku 1899, hoci oficiálnym hlavným mestom Bolívie zostávalo Sucre. La Paz je najvyššie položené administratívne hlavné mesto.

## Iné projekty

Kategória:Mestá v Bolívii
Kategória:Hlavné mestá v Južnej Amerike
Colón

**Colón** môže byť:
* mena v Kostarike, pozri colón (mena Kostariky)
* bývalá mena Salvádoru, pozri colón (mena Salvádoru)
* lokalita alebo admin. jednotka:
**v Argentíne:
***department argentínskej provincie Entre Río, pozri Colón (department, Entre Ríos)
***hlavné mesto tohto departmentu, pozri Colón (mesto, Entre Ríos)
***department argentínskej provincie Cordóba, pozri Colón (department, Cordóba) 
***mesto v Buenos Aires, pozri Colón (mesto, Buenos Aires)
***partido v Buenos Aires, pozri Colón (partido, Buenos Aires)
**v Hondurase: department, pozri Colón (department, Honduras)
**v Kostarike: mesto, pozri Ciudad Colón
**v Paname:
***mesto, pozri Colón (Panama)
***provincia, pozri Colón (provincia)
***okres, pozri Colón (okres)
**v Salvádore: obec, pozri Colón (Salvádor)
**vo Venezuele: mesto, pozri Colón (Venezuela)
*osoba:
**Cristóbal Colón - Krištof Kolumbus
**Bartolo Colón
**Willie Colón
**Carlitos Colón

## Pozri aj
*Teatro Colón (v Argentíne a v Kolumbii)
*Plaza de Colón v Madride
*Colón de Santa Fe
*Club Atlético Colón
*Colón Fútbol Club
*Colon
San Salvador (Salvádor)

**San Salvador** (španielsky a slovenský názov, zriedkavo po slovensky aj **San Salvádor** alebo len **Salvádor**) je hlavné a najväčšie mesto Salvádoru. Žije tu približne 2,2 milióna obyvateľov a počtom obyvateľov je tretím najväčším mestom v Strednej Amerike, väčšie sú Guatemala a Managua. Sústreďuje sa tu približne polovica HDP celého štátu.

## Referencie

## Iné projekty

Kategória:Mestá v Salvádore
Kategória:Hlavné mestá v Severnej Amerike
Concordia (mesto, Entre Ríos)

**Concordia** je mesto na severovýchode Argentíny v provincii Entre Ríos. Leží na ľavom brehu rieky Uruguaj oproti uruguajskému mestu Salto. Je vzdialené približne 430 kilometrov od hlavného mesta Argentíny Buenos Aires. Pri sčítaní ľudu v roku 2010 malo mesto 149 450 obyvateľov. Mesto bolo založené v roku 1831.

## Referencie

## Iné projekty

## Externé odkazy
* Stránka mesta
* Turistické informácie 
* LiveArgentina.com - Informácie o meste  

Kategória:Mestá v provincii Entre Ríos